Nerv lica

**Nerv lica** ili **līčni nerv/živac** – odomaćena tuđica **facialis** – lat. *nervus facialis*) – sedmi je moždani živac ili jednostavno **VII**.
Izlazi iz moždanog stabla između ponsa i produžene moždine, a kontrolira mišiće izraza lica i funkcije u prenošenje osjećaja  okusa siz dvije prednje trećine jezika i usne šupljine. Također opskrbljuje preganglijska parasimpatička vlakna na nekoliko glavenih i vratnih ganglija.

 
## Građa i organizacija
Put facijalnog nerva se može podijeliti u šest segmenata.
# Unutarlobanjski (cisternski) segment;
# Meatusni segment (mozak –slušni kanal);
# Labirintni segment (unutrašnji slušni kanala – koljenasta ganglija);
# Bubni segmentu (koljenastog ganglija – piramidna  eminencija);
# Mastoidni segment (piramidalna eminencija – stilomastoidni  otvor);
# Oblikusni segment (stilomastoidni otvor – pojava parotidne grane).

Motorni dio facijalisa izlazi iz jezgra facijalisa u pons,  a senzorni i parasimpatički dijelovi facijalisa izlaze iz srednjeg živca.
Od mozga, motorni i senzorni dijelovi facijalisa se udružuju  i prolaze kroz zadnju lobanjsku jamu prije ulaska u petrozni dio sljepoočne kosti,  preko unutrašnjeg ušnog kanala. Po izlasku iz unutrašnjeg ušnog kanala, nerv onda vodi krivudavo  kroz kanal lica, koji je podijeljen u segmente lavirinta, bubne opne i mastoidnog područja.

Labirintni segment je vrlo kratak, a završava gdje facijalis formira traku koja je poznata kao *geniculum* facijalisa ("genu" =  koljeno), koji sadrži koljenastu gangliju za senzorne nerve tijela. Prva grana facijalisa, veliki površinski petrozni živac, nastaje ovdje iz koljenaste ganglije. Veliki petrozni  živac prolazi kroz pteroigoidni kanal i sinapsu u pterigonepčanoj gangliji. Postsinapsna vlakna velikog petroznog živca inerviraju suzne žlijezde.

U bubnom segmentu, facijalis prolazi kroz bubnu šupljinu, medijalno do nakovnja.

Piramidna eminencija je druga traka facijalisa, gdje nerv vodi prema dolje ka mastoidnom segmentu. U sljepoočnom dijelu kanala lica, nerv daje stapedij i *chorda tympani*. *Chorda tympani*  inervira vlakna čula okusa, na dvije prednje trećine jezika, kao i sinapse sa podviličnoj gangliji. Postsinapsna  vlakna iz submandibulske ganglije inerviraju podjezične i podvilične žlijezde.

Preko izlaza iz stilomastoidnog otvora, facijalis daje zadnji ušni ogranak. Facijalis zatim prolazi kroz parotidnu žlijezdu, koju ne inervira, i formira parotidn pleksus, koji se dijeli u pet grana koje  inerviraju  mišiće koji formiraju  izraz lica (sljepooča, jagodična, bukalna, mandibulska marginalna, vratna).

## Funkcija
Facijalis živac za lice, mimički živac, koji uz motorna vlakna za mišiće lica ima i vlakna za inervaciju suzne žlijezde, kao i pridružena  okusna vlakna za bočni dio jezika. Jezgro facijalisa je u području  srednjeg dijela moždanog stabla (ponsa). Među moždanim nervina, ovaj nerv ima osobenu poziciju u inervaciji, jer njegova upala ili ozljeda izaziva perifernu paralizu sa oduzetošću svih mišića lica iste strane. Najčešća varijanta takve oduzetosti je Bellova paraliza. Ozljeda iznad njegovog  jezgra uzrokuju paralizu samo donje polovine lica oko usta. To se označava kao centralna paraliza ili pareza facijalisa. Uzrok te razlike je djelomično ukrštanje nadređenih vlakana za čelo i očne kapke, koja polaze iz područja moždane kore.

## Dodatne slike

 Datoteka:Brain human normal inferior view with labels en.svg|Izhled ljudskog mozga odozdo, sa obilježenim moždanim živcima
 Datoteka:Gray781.png|Mandibulski dio trifacijalnog živca 
 Datoteka:Gray788.png|Polje djelovanja ličnog i intermedijarnog nerva i njihova veza sa ostalim nervima
 Datoteka:Gray789.png |Veza  facijalnog nerva u sljepoočnoj kosti 
 Datoteka:Gray792.png|Gornji dio kičmene moždine, zadnjeg i srednjeg mozga
 Datoteka:Gray1209.png|Lijeva sljepoočna kost sa površinom, gdje  je obilježena  bubna šupljina (crveno), poprečni sinus (plavo), i  nerv lica (žuto).
 Datoteka:Head facial nerve branches.jpg|Glava grana  facijalnog nerva
 Datoteka:Slide2umr.JPG|Nerv lica – duboka disekcija
 

## Također pogledajte
* Nervni sistem
*Moždani nervi

## Reference
## Vanjski linkovi
* position of facial nerve on MRI
* WUSTL - map
* Notes on Facial Nerve


Kategorija:Lobanjski nervi
Kategorija:Motorni sistem
Kategorija:Inervacija lica
Kategorija:Autonomni nervni sistem
Kategorija:Senzorni sistem
Kategorija:Otorinolaringologija